Jan I van 'Olland

Jan I (1284, ('Aerlem), 10 november - 1299) was graef van 'Olland en Zeêland van 1296 tot 1299. Ie was de zeune van Floris V van 'Olland.

Leven
Nae zen heboorte wier Jan a helieke uutehuwelijkt an Elizabeth van Iengeland, de dochter van Eduard I. An um zen 'of wier Jan ok opevoed. In 1296, wunnir a Floris V, Jans vaor, sturf, twufel Eduard I of a 't een Jan wè trug za laeten haen ni 'Olland. Om 't een in Iengeland te ouwen stuur 't een ienkele Iengelshezinde edeln ni Iengeland. Op 7 jannewari 1297 trouw Jan mie Elizabeth van Iengeland en mag een ni 'Olland truggaen. Ie mo echter wè luustern ni de meehestuurde raedslieden.

Graefschap
De graef sti onder hehele invloed van Jan van Renesse, mè Jan draeg echter 't bestier over an Wolfert I van Bosseln toetan zen vuuftiende verjaerdag. Nae een conflict mie 't stadsbestier wor van Bosseln vermoord. Iernae wor Jan II van Avesnes as rehent benoemd en op 27 oktober 1299 draeg Jan zelfs ael de reherieng an um over. Jan sturf op 15-jaerihe leeftied en mie um sturf ok 't 'Ollandse uus uut. 't Graefschap hi ni Jan II van Avesnes, laeter Jan II van 'Oland.

Categorie:Graef van 'Olland en Zeêland